Viasat World

Viasat World Limited, kas pazīstams arī kā Viasat World, ir 1995. gadā Apvienotajā Karalistē dibināts un reģistrēts starptautisks mediju uzņēmums, kura galvenais birojs atrodas Londonā. Uzņēmuma TV kanāli tiek pārraidīti lielākajā daļā Centrālās un Austrumeiropas valstu, kā arī Turcijā.

 Televīzijas kanāli 
+ Logo Nosaukums 70px Viasat Nature Kanāls, kurā pārraida dokumentālos raidījumus un filmas par dzīvniekiem un dabu 70px Viasat History Kanāla saturs veltīts raidījumiem par cilvēces vēsturi 70px Viasat Explore Kanāls, kas stāsta par ceļojumiem, makšķerēšanu, medībām, kā arī pārraida raidījumus par dažādu profesiju pārstāvju dzīvi70px Epic Drama Pārraida Rietumvalstu vēsturiskās drāmas seriālus 70pxViasat Kino Dažādu žanru Holivudas un Eiropas filmu TV kanālsViasat Kino World Filmu no visas pasaules, kā arī neatkarīgā kino kanālsViasat Kino Megahit Jaunāko Holivudas kases grāvēju kanālsViasat Kino Action Asa sižeta, šausmu, trillera, fantāzijas un piedzīvojumu, kā arī kriminālfilmu kanālsViasat Kino Comedy TV kanāls, kurā pārraida tikai komēdijasViasat True Crime Patieso kriminālstāstu jeb true-crime TV kanālsViasat Serial Dažādu seriālu kanāls, pieejams tikai Ukrainā

 Vēsture 
1995. gada 26. jūnijā dibināts uzņēmums Abscandia Limited. 1995. gada 22. augustā uzņēmumu pārdēvēja par TV6 Broadcasting International Limited, savukārt tā paša gada 12. septembrī pārdēvēts par TV6 Broadcasting Group Limited.

TV6 Broadcasting Group Limited 2003. gada 4. decembrī pārdēvēja par Viasat World Ltd. Vēlāk, no 2014. gada 6. oktobra līdz 2016. gada 4. maijam, uzņēmuma nosaukums bija MTG World Limited, tādējādi uzsverot savu tā laika piederību mediju uzņēmumam Modern Times Group (MTG). MTG World Limited 2016. gada 4. maijā pārdēvēts par Viasat World Limited.

Pēc Ukrainas Nacionālās televīzijas un radio apraides padomes pieņemtajiem lēmumiem, 2023. gada 31. martā Ukrainas TV pakalpojumu sniedzēji, tostarp saistītais Viasat Ukraina pārtrauca Viasat World TV kanālu apraidi Ukrainā, bet tā paša gada 9. jūnijā šo kanālu apraide Viasat Ukraina satelīttelevīzijā Ukrainas teritorijā tika atsākta. Ukrainas apraides padome pieņēma šādu lēmumu, jo Viasat World ir bijušas komerciālas saites ar Krieviju. Iepriekš, 2023. gada 25. martā, Viasat World noliedza, ka uzņēmumam būtu jebkāda komerciāla saistība ar Krieviju. 2023. gada 5. aprīlī par Viasat Ukraina īpašnieku kļuva Viasat World. Pēc tam, kad Viasat kanāli 2023. gada 22. maijā ieguva apraides licenci Igaunijā, tie, saskaņā ar Ukrainas likumu, kas atļauj retranslēt kanālus no ES valstīm bez ierobežojumiem, sākot no jūnija varēja atsākt apraidi Ukrainā.

 Atsauces 

 Ārējās saites 
 Viasat World oficiālā tīmekļa vietne

Kategorija:Lielbritānijas uzņēmumi